אל תיפול

"אל תיפול" הוא סינגל בסוגת המוזיקה החסידית, שבוצע על ידי הזמרים בנצי שטיין אברהם פריד וחיים ישראל. יצא במאי 2023.

השיר, שהולחן על ידי בנצי שטיין ועובד על ידי אלי קליין ואיצי ברי, הפך ללהיט במגזר הדתי והחרדי, וזכה בתואר "שיר השנה" במספר מצעדים לסיכום שנת ה'תשפ"ג במוזיקה היהודית.

השיר 
השיר נכתב לאחר שיוסי, ילד הנמצא במחלקה האונקולוגית בבית החולים תל השומר, פנה אל בנצי שטיין דרך ארגון רחשי לב והודה לבנצי על לחניו "אבא" ו"דע לך בני", שלדבריו נותנים לו כח ותקווה לעמוד באתגרים שנפלו בחלקו, וביקש ממנו שילחין עבורו שיר.

השיר מלווה בקליפ בו בין השאר מבקרים הזמרים את יוסי.

באוקטובר 2023 זכה בתואר "שיר השנה" במצעדים של כיכר השבת, קול חי מיוזיק, בחדרי חרדים, והמחדש, ובמקום השני בקטגורייה זו במצעד של רדיו קול ברמה, ושל רדיו קול פליי.

נכון לנובמבר 2023 השיר ביוטיוב עם למעלה ממליון צפיות.

קישורים חיצוניים

הערות שוליים